გაბრიელ ანო
გაბრიელ ანო (ფრანგ. Gabriel Hanot; დ. 6 ნოემბერი, 1889 — გ. 10 აგვისტო, 1968) — ფრანგი ფეხბურთელი, ფეხბურთის მწვრთნელი და ჟურნალისტი. თამაშობდა მცველის პოზიციაზე საფრანგეთის და გერმანიის საფეხბურთო კლუბებში და საფრანგეთის ეროვნულ ნაკრებში. ჟურნალისტური კარიერა ძირითადად სპორტულ ჟურნალ L'Équipe-ის რედაქციაში გაატარა, მუშაობდა L'Équipe-ის შვილობილი საფეხბურთო ჟურნალის — France Football-ის მთავარი რედაქტორის თანამდებობაზე. გაბრიელ ანოს დიდი წვლილი მიუძღვის საფრანგეთში პროფესიონალური საფეხბურთო ჩემპიონატის ჩატარებაში, ასევე ჟურნალ L'Équipe-ის მთავარ რედაქტორთან, ჟაკ ფერანთან ერთად, ეკუთვნის იდეა ევროპის ჩემპიონთა თასის ჩატარებაზე. გაბრიელ ანოს უკავშირდება ევროპის საუკეთესო ფეხბურთელის გამოვლენისა და მისთვის ოქროს ბურთის გადაცემის იდეაც.